Paežerės sapropelio telkinys

Paežerės sapropelio telkinys – sapropelio ištekliai, esantys Požerės (Paežerių, Paežerio) ežere, telkšančiame ties Paežerio kaimu Šilalės rajone, apie 3 km į pietus nuo magistralinio kelio . Požerės ežere yra vienas iš kelių Lietuvoje detaliai išžvalgytų sapropelio telkinių.Antanas Ciūnys. Nepanaudoti rezervai dirvožemiams gerinti ežeruose 

 Istorija 

2017 m. duomenimis, leidimas išgauti sapropelį suteiktas UAB „Kvėdarsta“  (Kvėdarna, Šilalės raj.). Jo gavyba kol kas nedidelė, bet po truputį auga.Pradedamas išgauti milijoninis turtas Lietuvos ežeruose Sovietmečiu Kvėdarnos melioratoriai buvo įsigiję iš Baltarusijos įrangą mechanizuotam sapropelio gavybos būdui: pontonus, greiferinius ekskavatorius, baržas, katerį ir pradėję kasti sapropelį iš Paežerės ežero. Pasikeitus ekonominėms bei politinėms sąlygoms, ežero valymo darbai sustojo. 2014 m. duomenimis, sapropelio telkinio gavyba nutrūko vos prasidėjusi dėl išgauto sapropelio realizavimo problemų.Ginutis Juozapavičius,  Tatjana Kuzavinienė.Sapropelio telkiniai Lietuvos ežeruose

 Telkinio duomenys 

Ežero plotas – 52,9 ha, sapropelio vidutinis sluoksnio storis – 7,1 m, makslmalus – 13,8 m, sapropelio kiekis – 3,6 mln. m³.

 Darbų technologija 

Sapropelis kasamas Paežerės ežere su ekskavatoriumi draglainu nuo plūduriuojančios platformos. Sapropelis pakeliamas su greiferiniu kaušu ir pilamas į baržą. Krovinys iš kasvietės plukdomas į pakrantę kateriu (arba gerve sukant lyną). Iš baržos  sapropelis iškabinamas kitu ekskavatoriumi su greiferiniu kaušu, supilamas į specialiai paruoštus savivarčius sunkvežimius ir vežamas į džiovinimo aikšteles arba tiesiai ant laukų.

 Šaltiniai 

Kategorija:Šilalės rajono savivaldybė
Kategorija:Lietuvos naudingosios iškasenos